# Diamond DA42

El Diamond DA42 Twin Star és una avioneta bimotor propulsada amb hèlixs i 4 places. És un disseny de l'empresa austríaca Diamond Aircraft i es fabrica a Àustria i Canadà. Tot i que la cabina és semblant a l'avioneta Diamond DA40 la DA42 disposa de 2 motors i té unes prestacions més elevades. Al contrari que la majoria d'avionetes algunes de les seves versions són propulsades amb motors dièsel.

## Història operacional

El DA42 Twin Star va ser certificat pel vol a Europa l'any 2004 i als Estats Units el 2005.
El DA42 va ser el primer avió a realitzar la travessa sense aturades de l'oceà Atlàntic propulsat amb motors dièsel. Va tardar 12,5 hores amb un consum mitjà de 21,73 L/h (5,74 galons per hora). El juny de 2012 un DA42 propulsat amb motors Austro AE300 va ser el primer avió a volar amb biocombustible produït a base d'algues.
El DA42 ha esdevingut un model reeixit i el 2012 suposa el principal model per ingressos de Diamond Aircraft. El CEO de l'empresa ha Christian Dries ha indicat que després de la recessió de 2008-2010 el mercat privat ha baixat i 2/3 parts de les vendes són de forces de seguretat i militars amb la versió de patrulla i vigilància del DA42.

## Variants
### DA42

    Model de producció inicial, tant a Àustria com a Canadà

### DA42 M

    Variant per a missions especials fabricades a Àustria

### DA42 L360

    Versió propulsada per un motor Lycoming IO-360 de 180 CV i que funciona amb combustible Avgas 100LL en comptes de Jet Fuel-A1. Model dissenyat pel mercat d'escoles de pilots dels Estats Units.

### DA42 NG

    Versió motoritzada amb el motor dièsel Austro Engine AE300 de 170 CV.

### DA42 MPP

    Versió de vigilància modificada per DO Systems per al Ministeri de Defens del Regne Unit. Dos aparells encarregats el juny de 2008.

### Dominator II

    Variant molt modificada per Aeronautics Defense Systems Ltd que és un vehicle aeri no tripulat o UAV. El primer vol va ser el juliol de 2009. Té una autonomia de 28 hores amb una càrrega de 408 kg amb velocitats de 5-190 nusos (140-354 km/h) a una alçada màxima de 30.000 peus.

### DA42-VI

    Versió millorada del DA42 introduïda el març de 2012 amb nous hèlixs i refinaments aerodinàmics a les góndoles dels motors i el timó de profunditat, permeten un major rendiment i velocitat de creuer.

## Especificacions

Característiques generals
* Tripulació: 1 pilot
* Capacitat: 3 passatgers
* Longitud: 8,56 m
* Envergadura: 13,42 m
* Alçada: 2,49 m
* Superfície de l'ala 16,29 m²
* Pes buit: 1.251 kg
* Pes carregat: 1.700 kg
* Motors: 2× motor dièsel Austro Engine, 125 kW cada un
Rendiment
* Velocitat màxima: 348 km/h km/h (188 nusos)
* Abast en trasllat: 1.693 km
* Sostre de servei: 5.486 m
* Ràtio d'ascens: 6,5 m/s

## Referències

* 1 2 A. Horne, Thomas «Diamond shows off new airplanes and powerplants». AOPA, 19-12-2013 [Consulta: 20 abril 2012].
* ↑ Diamond Aircraft. «DA42 Twin Star EASA certification», maig 2004.
* ↑ Diamond Aircraft. «DA42-TDI Twin Star FAA certified», juliol 2005.
* ↑ Diamond Aircraft. «DA42 Twin Star crosses Atlantic non-stop: first Atlantic crossing of a diesel powered aircraft», 2004. Arxivat de l'original el 2008-03-31. [Consulta: 15 abril 2008].
* ↑ Pew, Glenn. «EADS: Algae-Fueled DA42 A "World's First" (And Better)», June 2010. Arxivat de l'original el 11 de juny 2011. [Consulta: 10 juny 2010].
* ↑ Bertorelli, Paul «Diamond's Commercial/Military Turn». AVweb, 13-03-2012 [Consulta: 15 març 2012].
* ↑ Diamond Aircraft. «Diamond Aircraft unveils new Lycoming-powered DA42 L360 twin at AOPA Expo 2008», November 2008. Arxivat de l'original el 2008-12-18. [Consulta: 27 desembre 2008].
* 1 2 Diamond Aircraft. «Diamond announces DA42 New Horizons: Austro-Engine, Lycoming powered DA42s», July 2008. [Consulta: 27 desembre 2008].
* ↑ Aero-News Network. «Diamond Aircraft Receives FAA Certification For Austro Engine AE300 Powerplant!», 2009. [Consulta: 31 juliol 2009].
* ↑ Diamond Aircraft. «Diamond DA42 NG receives Transport Canada certification», 16-04-2012. Arxivat de l'original el 10 de maig 2012. [Consulta: 17 abril 2012].
* ↑ «Air Forces Monthly (UK edition), Oct 2008, pp 70».
* ↑ Niles, Russ. «DA42-Based UAV Tested», August 2009. Arxivat de l'original el 2010-02-18. [Consulta: 13 agost 2009].
* ↑ defence.professionals GmbH. «Aeronautics Defense Systems successfully tested unmanned Diamond DA42», July 2009. Arxivat de l'original el 2009-08-04. [Consulta: 13 agost 2009].

## Enllaços externs

* Diamond Aircraft